Габриел Селайя
Въпреки всичко

Превод от испански: Александър Муратов, Атанас Далчев, 1978

chitanka.info

Вървейки, както се върви,

аз се препъвам.

Но спра ли се и се замисля,

орляци птици ме окрилят!

Ще трябва, мисъл, аз да продължавам

живот и полет.

Ще трябва аз да сътворя живота,

макар легенда да изглежда.

Вървейки, както си вървя,

аз се откривам,

и пред голямото мълчание

осъществявам туй, в което вярвам.

Пред него аз не знам какво отлагам,

стоя спокоен;

и пред света безгласен,

аз съм насилието чисто.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.